Valentina Anatolievna Ševčenková

Valentina Anatolievna Ševčenková (rus. Валентина Анатольевна Шевченко; * 7. marec 1988, Frunze) je kirgizsko-peruánska profesionálna bojovníčka zmiešaných bojových umení a bývalá Muay Thai boxerka. V súčasnosti zápasí v organizácii Ultimate Fighting Championship (UFC), kde je bývalou šampiónkou ženskej mušej váhy.  Ševčenková je všeobecne považovaná za jednu z najlepších ženských MMA bojovníčok na svete. Figuruje na treťom mieste UFC rebríčka najlepších ženských bojovníčok bez ohľadu na váhovú kategóriu (angl. pound-for-pound), a prvom mieste rebríčka najlepších bojovníčok mušej váhy.

 Detstvo a začiatky 
Valentina Ševčenková sa narodila 7. marca 1988 vo Frunze (dnešný Biškek) vo vtedajšej Kirgizskej SSR do ukrajinskej rodiny so sovietskym a neskôr kirgizským občianstvom. Samu seba považuje za Rusku a jej rodný jazyk je ruština. Jej mama Elena Ševčenková je bývalá niekoľkonásobná šampiónka Muay Thai a prezidentka Kirgizskej Muay Thai Federácie, ako aj taekwondo trenérka a držiteľka čierneho opasku 3. danu v tomto športe. Jej otec Anatolij Ševčenko slúžil na Tichooceánskej flotile sovietskej námornej armády počas Studenej vojny, a bol hráčom kirgizského národného futbalového tímu. Má o štyri roky staršiu sestru Antoninu, ktorá v súčasnosti taktiež zápasí v UFC.

Po tom čo sa Ševčenková od skorého veku začala zaujímať o bojové športy, začala ako päťročná trénovať taekwondo pod vedením trénera Pavla Fedotova, ktorý v tom čase už niekoľko rokov trénoval aj jej sestru. Ako dvanásťročná pod jeho vplyvom prešla na Muay Thai kickbox a neskôr na voľnoštýlové Vale Tudo (raná verzia MMA). Jej kickboxerská kariéra sa začala keď, taktiež ako dvanásťročná, knokautovala dvadsaťdvaročnú oponentku v profesionálnom zápase, získavajúc tak prezývku „Bullet“ (guľka) od svojho trénera Fedotova kvôli rýchlosti ktorou disponovala v ringu. Počas svojej amatérskej kariéry dokopy zápasila vo viac ako 500 súbojoch v rôznych bojových disciplínach ako Muay Thai, kickbox, box, taekwondo, džudo či MMA.

Ševčenková získala bakalársky titul v obore filmového režisérstva z Kirgizskej národnej akadémie umení I.B. Bejšenaljeva. V decembri 2021 jej univerzita udelila titul čestnej profesorky.

 Muay Thai a kickbox 

Medzi rokmi 2003 až 2015 Ševčenková kolektívne vyhrala viac ako 50 amatérskych/profesionálnych zápasov v K-1, Muay Thai a kickboxe. V kickboxe prvýkrát prehrala proti Debby Urkensovej v roku 2008, druhýkrát proti Bai Ling v roku 2010, a tretíkrát proti Cong Wang v roku 2015. Ševčenková vyhrala osem zlatých medailí na svetových šampionátoch IFMA (v rokoch 2003, 2006, 2007, 2008, 2009, 2010, 2012 a 2014), ako aj IFMA svetový pohár v roku 2015. Získala taktiež profesionálne šampiónske tituly WAKO, WMF, WKC, WMC či Kunlun Fight.  Počas svojej aktívnej Muay Thai kariéry porazila budúcu UFC šampiónku ženskej slamovej váhy Joannu Jędrzejczykovú trikrát a budúcu UFC bojovníčku Linu Länsbergovú raz. Ševčenková je považovaná za jednu z najlepších ženských Muay Thai boxeriek na svete.

 Kariéra v zmiešaných bojových umeniach 

 Začiatky 
Ševčenková profesionálne debutovala v zmiešaných bojových umeniach ako pätnásťročná, 21. apríla 2003 v Kyrgizskej Federácii Kulatuu proti taktiež debutujúcej bojovníčke Elize Aidaralievovej. Zápas vyhrala prostredníctvom technického knokautu (TKO) v druhom kole.

Zápasiac v regionálnych kazachstanských, ruských a kórejských organizáciách, Ševčenková zostala neporazená v jej nasledujúcich šiestich zápasoch, vyhrávajúc všetky z nich prostredníctvom ukončenia oponentky v prvom kole, predtým ako sa rozhodla dať si prestávku od MMA v roku 2006 a sústrediť sa na svoju kariéru v Muay Thai a kickboxe.

Ševčenková sa vrátila k zápaseniu v MMA a zároveň uskutočnila svoj debut v Spojených Štátoch proti budúcej vyzývateľke o UFC titul Liz Carmouchovej 30. septembra 2010 na turnaji C3 Fight v Oklahome. Aj napriek tomu že v prvom kole predviedla dominantný výkon, Ševčenková utrpela svoji prvú prehru v MMA po kontroverznom zastavení zápasu lekárom v dôsledku veľkej reznej rany na tvári spôsobenej nelegálnym kopom Carmouchovej. Rozhodca to neposúdil ako faul, čo by znamenalo diskvalifikačnú výhru pre Ševčenkovú, a zápas bol namiesto toho odvolaný prítomným lekárom s oficiálnym výsledkom ako TKO výhra pre Carmouchovú. Po tom čo sa nasledujúceho roku úspešne vrátila na víťaznú vlnu porazením krajanky Akjarkyn Baiturbajevovej jednohlasným rozhodnutím poroty a zároveň tým získala svoju prvú výhru na body sa Ševčenková rozhodla dať si ďalšiu pauzu od tohto športu, počas ktorej pokračovala v zápasení na Muay Thai turnajoch.

Svoj ďalší návrat uskutočnila v roku 2013 pod záštitou juhoamerickej MMA organizácie Fusion FC, kde v priebehu dvoch mesiacov získala dve TKO výhry. Týmito víťazstvami vylepšila svoju profesionálnu bilanciu na 10 výher a jednu prehru.

 Legacy Fighting Championship 
V roku 2014 bolo oznámené, že organizácia Legacy FC uzavrela so Ševčenkovou kontrakt na MMA a kickboxerské zápasy. 27. februára 2015 na podujatí Legacy Fighting Championship 39 Ševčenková čelila Jan Finneyovej, ktorú porazila jednohlasne na body.

 Ultimate Fighting Championship 

Ševčenková debutovala v UFC ako náhrada na poslednú chvíľu za Germaine de Randamiovú proti Sarah Kaufmanovej na UFC on Fox: dos Anjos vs. Cerrone 2. Zápas vyhrala nejednohlasným rozhodnutím (28-29, 29-28 a 29-28).

V jej druhom zápase pre túto organizáciu Ševčenková čelila Amande Nunesovej na UFC 196 - McGregor vs. Diaz. Aj napriek tom že predviedla pôsobivý a silný výkon v treťom kole, prvé dve kolá na body vyhrala Nunesová. Ševčenková zápas prehrala jednohlasným rozhodnutím (29-28, 29-27 a 29-27).

Vo svojom treťom UFC zápase sa postavila proti bývalej UFC šampiónke bantamovej váhy Holly Holmovej, na UFC on Fox: Holm vs. Shevchenko 23. júla 2016. Po tom čo prehrala prvé kolo, v ďalších kolách ovládla zápas a vyhrala dominantné jednohlasné rozhodnutie (49 - 46, 49 - 46 a 49 - 46).

Jej ďalšou oponentkou sa stala Julianna Peñová v možnom eliminačnom zápase o to kto bude budúcou titulovou vyzývateľkou, v hlavnom zápase večera 28. januára 2017 na UFC on Fox: Shevchenko vs. Peña. Zápas vyhrala prostredníctvom submisie pákou na lakeť v druhom kole. Táto výhra taktiež získala Ševčenkovej jej prvý bonus za Výkon večera.

 Zápas o titul šampiónky bantamovej váhy UFC 

Odveta medzi Ševčenkovou a vtedajšou šampiónkou bantamovej váhy Amandou Nunesovou sa mala uskutočniť 8. júla 2017 na UFC 213, no v deň zápasu bola Nunesová hospitalizovaná s chronickým zápalom dutín a bola nútená odstúpiť. Joanna Jędrzejczyková sa ponúkla ako náhrada za Nunesovú, no atletická komisia štátu Nevada jej nemohla vydať zdravotné povolenie na zápasenie v tak krátkom čase.

Zápas medzi Ševčenkovou a Nunesovou bol preložený na podujatie UFC 215 - Nunes vs. Shevchenko, ktoré sa konalo 9. septembra 2017 v Edmontone v Kanade. Po veľmi tesnom boji v ktorom ani jedna z dvojice nemala jasnú prevahu, Ševčenková prehrala nejednohlasným rozhodnutím. V pozápasovej tlačovej konferencii vyjadrila svoj nesúhlas s rozhodnutím poroty, ale dodala že výsledok rešpektuje. Spomedzi 22 mediálnych outletov 10 bodovalo zápas v prospech Nunesovej, 10 v prospech Ševčenkovej a 2 ho bodovali ako remízu.

 Kategória mušej váhy 

V septembri 2017 Ševčenková odhalila plán posunúť sa dole vo váhe a pripojiť sa ku 57-kilogramovej mušej kategórii.

Jej prvou oponentkou v mušej váhe bola UFC nováčik Priscila Cachoeirová 3. februára 2018 na UFC Fight Night 125 - Machida vs. Anders. Ševčenková zápas vyhrala veľmi dominantným spôsobom a prostredníctvom submisie v druhom kole. Podľa oficiálnych štatistík Ševčenková svoju oponentku počas trvania zápasu udrela 230-krát, zatiaľ čo ona od Cachoeirovej absorbovala iba jeden úder.

Ševčenková mala čeliť šampiónke Nicco Montañovej 8. septembra 2018 na UFC 228. Pred vážením na zápas bola však Montañová prevezená do nemocnice kvôli zlyhaniu obličiek dôsledkom drastického zhadzovania v snahe navážiť v limite svojej váhovej kategórie. Zápas bol zrušený a Montañová bola zbavená titulu šampiónky mušej váhy. Predstavitelia UFC následne oznámili že Ševčenková bude bojovať o uvoľnený titul neskôr v roku 2018.

 UFC šampiónka mušej váhy 
20. septembra 2018 bolo oznámené že Ševčenková bude čeliť Poľke Joanne Jędrzejczykovej, ktorá sa vracala do mušej váhy, 8. decembra 2018 na UFC 231 - Holloway vs. Ortega v boji o uvoľnený titul. Jędrzejzczyková, bývalá UFC šampiónka slamovej váhy a niekoľkonásobná Muay Thai šampiónka, už v minulosti so Ševčenkovou prehrala trikrát v Muay Thai zápasoch na šampionátoch IFMA. Ševčenková porazila Jędrzejczykovú jednohlasným rozhodnutím.

V prvej obhajobe svojho titulu sa Ševčenková postavila proti Jessice Eyeovej na UFC 231 - Cejudo vs. Moraes 8. júna 2019. Zápas vyhrala cez knokaut kopom do hlavy v druhom kole. Táto výhra jej získala bonus za Výkon večera.

10. augusta 2019 Ševčenková čelila Liz Carmouchovej na UFC on ESPN+ 14 - Shevchenko vs. Carmouche. Dvojica sa už v minulosti stretla pod záštitou regionálnej organizácie v roku 2010, keď Carmouchová vyhrala v druhom kole po zastavení zápasu lekárom. Ševčenková odvetu vyhrala jednohlasným rozhodnutím.

Ševčenková obhájila svoj titul po tretíkrát proti Katlyn Chookagianovej 8. februára 2020 na UFC 247 - Jones vs. Reyes. Vyhrala prostredníctvom TKO v treťom kole.

Jej ďalšou protivníčkou mala byť Joanne Calderwoodová 6. júna 2020 na UFC 251, no Ševčenková bola v marci nútená odstúpiť kvôli zraneniu nohy ktoré si vyžadovalo operáciu.

V štvrtej obhajobe svojho titulu sa postavila proti Jennifer Maiovej 21. novembra 2020 na UFC 255 - Figueiredo vs. Perez. Zápas vyhrala jednohlasným rozhodnutím.

V piatej obhajobe titulu sa 24. apríla 2021 postavila proti bývalej UFC šampiónke slamovej váhy Jéssice Andradeovej na podujatí UFC 261 - Usman vs. Masvidal 2. Po tom čo dominovala väčšinu zápasu, Ševčenková ukončila Andradeovú na TKO v druhom kole.

Ševčenková čelila Lauren Murphyovej 25. septembra 2021 na UFC 266 - Volkanovski vs. Ortega. Zápas vyhrala technickým knokautom vo štvrtom kole.

Jej ďalšou súperkou bola Taila Santosová na podujatí UFC 275 - Teixeira vs. Procházka, ktoré sa uskutočnilo 11. júna 2022. Tesný zápas vyhrala nejednohlasným rozhodnutím. Bola zároveň jednou z bojovníkov ktorí dostali finančný bonus na základe fanúšikovského hlasovania o najobľúbenejšieho bojovníka karty, v ktorom sa umiestnila prvá.

Ševčenková sa pokúsila obhájiť svoj titul po ôsmy krát proti Alexe Grassovej na podujatí UFC 285 - Jones vs. Gane 4. marca 2023. Zápas prehrala v štvrtom kole na submisiu.

Odveta medzi ňou a Grasso sa uskutoční 16. septembra 2023 na UFC Fight Night: Shevchenko vs. Grasso 2.

 Štýl boja 
Ako zdobená kickboxerka je Ševčenková známa najmä pre svoje presné protiúdery. Je uznávaná za svoju výnimočnú schopnosť odhadnúť vzdialenosť súperkinho útoku a následne ho oplatiť rozmanitými protiútokmi. V rozhovore v roku 2017 Ševčenková poukázala na výzvy spojené so zdokonalením tejto techniky v zmiešaných bojových umeniach: „Je iné zápasiť s wrestlerkou a iné s postojárkou. Vycítiť vzdialenosť jej úderu, je to odlišné“.

Po tom čo sa vyhne súperkinmu úderu, Ševčenková väčšinou zareaguje s rýchlym pravým hákom, kopom do hlavy alebo úderom zadnou stranou päste. Pri útokoch pravidelne využíva predný pravý hák a dvojúderové kombinácie. Často taktiež využíva vonkajší kop do nohy, hodený zväčša na konci kombinácie alebo v začiatočnom štádiu kola.

Okrem jej schopností v postoji je Ševčenková aj zdatnou grapplerkou a má čierny pás v džude, čo demonštrovala viacerými strhmi na zem proti Holly Holmovej a Jéssice Andradeovej, ukončením Julianny Peñovej pákou na lakeť a uškrtením Priscily Cachoeirovej.

 Tréning 
Ševčenková od svojich piatich rokov trénuje s Pavlom Fedotovom, pocteným trenérom Kyrgizskej republiky a medzinárodným majstrom športu v taekwonde. Pod jeho vedením trénuje spolu so svojou staršou sestrou Antoninou, taktiež bojovníčkou v UFC a bývalou niekoľkonásobnou šampiónkou v kickboxe, ktorá je už roky jej hlavnou tréningovou partnerkou. Na zápasy sa pravidelne pripravuje v Tiger Muay Thai v thajskom Phukete, a v UFC Performance Institute v Las Vegas.

 Iná práca 

V roku 2013 bola Ševčenková súťažiacou v štvrtej sérii peruánskej tanečnej reality show Combate vysielanej televíziou ATV. V súťaži sa umiestnila na prvom mieste spolu so svojim tanečným partnerom Alejandrom Benitezom. V jednej z epizód sa zúčastnila exhibičného grapplingového zápasu proti ďalšiemu súťažiacemu, peruánskemu profesionálnemu boxerovi strednej váhy Davidovi Zegarrovi, ktorý vyhrala prostredníctvom submisie za menej ako minútu.

V roku 2015 bola Ševčenková zvolená do predstavenstva Medzinárodnej federácie amatérskeho Muay Thai (IFMA) ako zástupkyňa ich atletickej komisie.

Od roku 2010 sa Ševčenková pravidelne zúčastnuje medzinárodných IPSC, IDPA a 3-Gun súťaží v praktickej streľbe zo zbrane. Strieľať za začala učiť v roku 2006 pod vedením svojho trenéra Pavla Fedotova, veterána sovietskej armády.

Ševčenková si zahrala v Netflix športovom filme Bruised s Halle Berry v hlavnej úlohe, kde stvárnila rolu Lucie „Lady Killer“ Chavez, argentínskej MMA šampiónky a úhlavnej nepriateľky hlavnej postavy Jackie Justice.

 Osobný život 
Ako pätnásťročná sa Ševčenková presťahovala do Soči v Rusku spolu so so svojou sestrou Antoninou a trenérom Pavlom Fedotovom. Počas svojho pobytu v Rusku získala ruské občianstvo. V roku 2007 s Fedotovom a Antoninou odcestovala do Peru, kde začali pôsobiť ako učitelia bojových umení, a Fedotov tam eventuálne presunul svoj tím nastálo. V roku 2008 Ševčenková získala peruánske občianstvo, a v medzinárodných súťažiach začala reprezentovať Kyrgizsko aj Peru. Od roku 2015 žije v USA. Plynule hovorí po rusky, anglicky a španielsky.

V apríli 2019 jej kyrgizský prezident Sooronbaj Jeenbekov udelil štátne vyznamenanie Dank. Toto ocenenie bolo Ševčenkovej udelené pri príležitosti jej prvej návštevy Kyrgizska za sedem rokov, počas ktorej Jeenbekov vyzdvihol rolu ktorú zaujíma vo svojej profesii, dodávajúc že „obhajovala česť Kyrgizska“ v zahraničí.

 Šampionáty a úspechy 
 Hodnosti 
2. dan čierneho opasku a Majsterka športu v Taekwonde
Majsterka športu medzinárodnej triedy v Muay Thai
Majsterka športu v boxe
Majsterka športu v kickboxe
Čierny pás a Majsterka športu v džude

 Zmiešané bojové umenia 

 Ultimate Fighting Championship
 UFC šampiónka ženskej mušej váhy (raz, súčasná)
 Sedem úspešných obhajôb titulu
 Prvá žena, ktorá úspešne obhájila titul v mušej váhe
 Výkon večera (trikrát) vs. Julianna Peña, Priscila Cachoeira a Jessica Eye
 Rekordy v rámci UFC kategórie ženskej mušej váhy:
 Najviac výher (8) (spolu s Katlyn Chookagianovou)
 Najdlhšia séria výher  (8)
 Najviac obhajôb titulu  (6)
 Najviac knokautov (4)
 Druhý najväčší počet ukončení (5) (za Gillian Robertsonovou)

 MMAJunkie.com
 2019 jún Knokaut mesiaca vs. Jessica Eye

 CombatPress.com
 2020 Ženská bojovníčka roka

 Cageside Press
 2020 Ženská bojovníčka roka

 BT Sport
 2020 Ženská bojovníčka roka

 2021 Ženská bojovníčka roka

 Daily Mirror
 2021 Ženská bojovníčka roka

 Kickbox 
 Kunlun Fight šampiónka ženskej ľahkej váhy (1 obhajoba titulu)
 2014 Kunlun Fight šampiónka ženského turnaja do 60 kg
 2013 Svetová K-1 šampiónka WKC, Peru (60 kg)
 2013 Svetová K-1 šampiónka WKC, Mexiko (60 kg)
 2005 Svetová šampiónka KF-1 MMA Pro, Seoul, Kórea (57 kg)
 2004 Svetová kickboxerská šampiónka WAKO (56 kg)
 2003 Svetová šampiónka KF-1 MMA Pro, Seoul, Kórea (55 kg)
 2003 WAKO bronzová medaila na svetovom šampionáte, Francúzsko (56 kg)
 2003 Šampiónka Asia Cup (55 kg)
 2002 Kirgizská národná šampiónka (55 kg)

 Muay Thai 
 2015 IFMA šampiónka Royal World Cup turnaja (60 kg)
 2014 IFMA svetová šampiónka (60 kg)
 2013 WCG zlatá medaila v Muay Thai (60 kg)
 2012 WMC svetová šampiónka Muay Thai v ženskej super ľahkej váhe
 2012 IFMA svetová šampiónka (60 kg)
 2011 IFMA strieborná medaila na svetovom šampionáte (60 kg)
 2011 WMC-IFMA šampiónka Južnej Ameriky (63.5 kg)
 2010 IFMA panamerická šampiónka (60 kg) 
 2010 WCG zlatá medaila v Muay Thai (60 kg)
 2010 IFMA svetová šampiónka (63.5 kg)
 2009 IFMA svetová šampiónka (69 kg)
 2008 IFMA svetová šampiónka (57 kg)
 2007 IFMA svetová šampiónka (57 kg)
 2007 R.M.F ruská národná šampiónka (57 kg)
 2006 IFMA svetová šampiónka (57 kg)
 2006 WMF svetová šampiónka Muay Thai (57 kg)
 2003 IFMA svetová šampiónka (57 kg)

 Box 
 2007 Ruská národná amatérska šampiónka (57 kg)

 Taekwondo 
 2005 ITF a WTF Zlatá medaila na Európskom šampionáte (58 kg)
 2005 ITF a WTF Zlatá medaila na Európskom šampionáte v tímovej súťaži
 2003 ITF Bronzová medaila na Svetovom šampionáte v taekwonde (58 kg)
 2002 ITF Zlatá medaila na Ázijskom šampionáte

 Džudo 
 2002 Kirgizská národná šampiónka (58 kg)

 Bilancia v zmiešaných bojových umeniach 

 Profesionálna bilancia 27 zápasov 23 výher 4 prehryCez knokaut 6 1Cez submisiu 7 1Cez rozhodnutie 8 2

VýsledokBilanciaOponentMetódaPodujatieDátumKoloČasMiestoPoznámkyPrehra23-4Alexa GrassoSubmisia (uškrtenie)UFC 28544:34Las Vegas, Nevada, USAVýhra23-3Taila SantosRozhodnutie (nejednohlasné)UFC 27555:00Kallang, Singapur Výhra22-3Lauren MurphyTKO (lakte a údery)UFC 26644:00Las Vegas, Nevada, USAVýhra21-3Jéssica AndradeTKO (lakte)UFC 26123:19Jacksonville, Florida, USAVýhra20-3Jennifer MaiaRozhodnutie (jednohlasné)UFC 25555:00Las Vegas, Nevada, USAVýhra19-3Katlyn ChookagianTKO (lakte a údery)UFC 24731:03Houston, Texas, USAVýhra18-3Liz CarmoucheRozhodnutie (jednohlasné)UFC Fight Night: Shevchenko vs. Carmouche 255:00Montevideo, UruguayVýhra17-3Jessica EyeKO (kop do hlavy)UFC 23820:26Chicago, Illinois, USAVýhra16-3Joanna JędrzejczykRozhodnutie (jednohlasné)UFC 23155:00Toronto, Ontario, KanadaVýhra15-3Priscila CachoeiraSubmisia (uškrtenie)UFC Fight Night: Machida vs. Anders24:25Belém, BrazíliaPrehra14-3Amanda NunesRozhodnutie (nejednohlasné)UFC 21555:00Edmonton, Alberta, KanadaVýhra14-2Julianna PeñaSubmisia (páka na lakeť)UFC on Fox: Shevchenko vs. Peña24:29Denver, Colorado, USA Výhra13-2Holly HolmRozhodnutie (jednohlasné)UFC on Fox: Holm vs. Shevchenko55:00Chicago, Illinois, USAPrehra12-2Amanda NunesRozhodnutie (jednohlasné)UFC 19635:00Las Vegas, Nevada, USAVýhra12-1Sarah KaufmanRozhodnutie (nejednohlasné)UFC on Fox: dos Anjos vs. Cerrone 235:00Orlando, Florida, USAVýhra11-1Jan FinneyRozhodnutie (jednohlasné)Legacy FC 3935:00Houston, Texas, USAVýhra10-1Hellen BastosTKO (zastavenie zápasu lekárom)Fusion FC 623:00Lima, PeruVýhra9-1Priscilla OrellanaTKO (údery)Fusion FC 510:50Lima, PeruVýhra8-1Akjarkyn BaiturbaevaRozhodnutie (jednohlasné)KF-1: MMA World Competition35:00Seoul, Južná KóreaPrehra7-1Liz CarmoucheTKO (zastavenie zápasu lekárom)C3 Fights: Red River Rivalry23:00Concho, Oklahoma, USAVýhra7-0Julia NemcovaSubmisia (Ezekiel)Professional Free Fight11:11Krasnodar, RuskoVýhra6-0Kyung Aeh KimSubmisia (páka na lakeť)WXF: X-Impact World Championships 200511:09Seoul, Južná KóreaVýhra5-0Roza KalievaSubmisia (uškrtenie)Kazachstanská Federácia Pankration 211:09Kokšetau, KazachstanVýhra4-0Alla IskarenovaSubmisia (uškrtenie)Kazachstanská Federácia Pankration11:12Kokšetau, KazachstanVýhra3-0Erkesh KokoevaTKO (údery)Kyrgizská Federácia Kulatuu 21N/AKyrgizskoVýhra2-0Mi Choi KimSubmisia (uškrtenie)WXF: X-Impact World Championships 200311:55Seoul, Južná KóreaVýhra1-0Eliza AidaralievaTKO (údery)Kyrgizská Federácia Kulatuu2N/AKyrgizsko

 Bilancia v profesionálnom boxe 

No.VýsledokRekordOponentMetódaKoloČasDátumMiestoPoznámky2.Výhra2-0 Nerys RinconTKO4N/AColliseo Reserclub de Pueblo Libre, Lima, Peru1.Výhra1-0 Halanna dos SantosRozhodnutie (jednohlasné)102:00Colliseo Marotta, Callao, Peru

 Bilancia v Muay Thai a kickboxe 

+Bilancia v K-1, Kickboxe, a Muay Thai (Nekompletná)DátumVýsledokOponentPodujatieMiestoMetódaKoloČas2015-10-31Prehra Cong WangKunlun Fight 33Čchang-te, ČínaRozhodnutie (jednohlasné)33:00Prehrala Kunlun Fight šampionát ľahkej váhy -60 kg.2015-07-24Výhra Anke Van GestelLegacy Kickboxing 3Houston, Texas, USARozhodnutie (jednohlasné)53:002015-01-16Výhra Lindsay HaycraftLegacy Kickboxing 1Houston, Texas, USARozhodnutie (jednohlasné)53:002014-10-05Výhra Chali BassinahKunlun Fight 11Macao, ČínaRozhodnutie (jednohlasné)33:00Obhájila titul Kunlun Fight šampiónky ľahkej váhy -60 kg.2014-08-31Výhra Irina MazepaKunlun Fight 9 - turnaj Legend of Mulan, fináleŠang-čchiou, ČínaKO (Kop do hlavy)1N/AVyhrala titul Kunlun Fight šampiónky ľahkej váhy a ženský 60kg turnaj Legend of Mulan 2014-08-31Výhra Yang YangKunlun Fight 9 - turnaj Legend of Mulan, semifináleŠang-čchiou, ČínaRozhodnutie (jednohlasné)33:002014-08-31Výhra Elisa QualizzaKunlun Fight 9 - turnaj Legend of Mulan, štvrťfináleŠang-čchiou, ČínaRozhodnutie (jednohlasné)33:002013-06-22Výhra Fabiana DutraMuay Thai šampionát Južnej AmerikyParaguajTKO (Kop do tela s otočkou)1N/A2013-03-02Výhra Malena MuñozWKC K-1 Svetový šampionát 2013Lima, PeruTKO (Kop do tela s otočkou)12:30Obhájila titul WKC K-1 šampiónky ľahkej váhy -60 kg2013-01-06Výhra Tania GonzalesWKC K-1 Svetový šampionát 2013MexikoRozhodnutie (jednohlasné)33:00Vyhrala titul WKC K-1 šampiónky ľahkej váhy -60 kg2012-12-02Výhra Patricia SilvaSuper Luta FemininaPorto Alegre, BrazíliaRozhodnutie (jednohlasné)43:002012-08-24Výhra Laura Soledad GriffaTitulo Mondial de KickboxingLima, PeruRozhodnutie (jednohlasné)43:002012-04-28Výhra Stephanie Lelö PageDouble championnat du monde WMCBrest, FrancúzskoRozhodnutie (jednohlasné)53:00Vyhrala titul WMC Muay Thai šampiónky super ľahkej váhy2011-11-06Výhra Ilona WijmansMuaythai Premier League: Third Round NetherlandsHaag, HolandskoRozhodnutie (jednohlasné)53:002011-09-02Výhra Angélique PitiotMuaythai Premier League: First Round CaliforniaLong Beach, Kalifornia, USARozhodnutie (nejednohlasné)53:002011-05-?Výhra Ruth Stephanie AquinoMuay Thai šampionát Južnej AmerikyBuenos Aires, ArgentínaRozhodnutie (jednohlasné)33:002011-02-09Výhra Martina JindrováBoxerský štadión BanglaPhuket, ThajskoRozhodnutie (jednohlasné)33:002010-10-04Výhra Tainara LisboaINKA Fight ChampionshipLima, PeruRozhodnutie (jednohlasné)33:002010-02-?Výhra Ning LeK-1 podujatie v ČíneČínaTKON/AN/A2010-01-29 Výhra Nombum HonchenjinN/APhuket, ThajskoTKO (Vzdanie sa)42:002010-01-14Výhra Madeleine VallMuay Thai šampionát Andamanského pobrežiaPhuket, ThajskoTKON/AN/A2010-01-13Win Geraldine O'CallaghanN/AThajskoRozhodnutieN/AN/A2010-01-03Prehra Bai LingWu Lin Feng: Čína vs. AfrikaČang-čou, ČínaTechnické rozhodnutie (jednohlasné)4N/A2009-10-02Výhra Mahalia Rocha de MoraisMartial Arts Festival XVIIILima, PeruTKO (údery)N/AN/A2008-05-03Výhra Chajmaa BellekhalNext Generation WarriorsUtrecht, HolandskoRozhodnutie53:002008-04-19Prehra Debby UrkensTemple of ThaiboxingBladel, HolandskoRozhodnutie53:00 2008-01-29Výhra  Sumwan ThoratMuay Thai šampionát Andamanského pobrežiaKo Samui, Thajsko KO (lakeť)41:56 2005-10-?Výhra  Yulia YelskayaMuay Thai šampionát RuskaNižný Novgorod, Rusko Rozhodnutie4N/A 2005-04-?Výhra  Irina YakhnoN/A Krasnodar, Rusko TKO (hodenie uteráka)42:00 2005-?-?Výhra  Maria Ostapchuk N/A Krasnodar, Rusko TKO 5 N/A2005-?-?Výhra Ingrid GrazianiRusko vs. FrancúzskoKrasnodar, RuskoKO (Úder)11:242004-08-?Výhra Ekaterina AzadovaAsian Open juniorský kickboxerský šampionátBiškek, KirgizskoRozhodnutie (jednohlasné)3N/A2004-03-10Výhra Oksana ChernikovaBARS: Female FightsMoskva, RuskoN/AN/AN/A 2004-?-?Výhra Svetlana Kulakova N/A Biškek, Kirgizsko Rozhodnutie 3 2:002003-?-?Výhra  Gulzara Azizova Asian Cup fináleBiškek, Kirgizsko Rozhodnutie 6 2:00Vyhrala turnaj Asian Cup -55 kg.2003-02-?Výhra Tina Zakarian Kickboxing: Kirgizsko vs. LibanonMaskat, Omán Rozhodnutie 3 2:00
+Bilancia v amatérskom kickboxe a Muay Thai (Nekompletná)DátumVýsledokOponentPodujatieVýsledokMetódaKoloČas2015-08-23Výhra Mariya ValentI.F.M.A Royal World Cup 2015, finále -60 kgBangkok, ThajskoN/AN/AN/A2015-08-20Výhra Anke Van GestelI.F.M.A. Royal World Cup 2015, semifinále -60 kgBangkok ThajskoTKO1N/A2015-08-16Výhra Nili BlockI.F.M.A. Royal World Cup 2015, štvrťfinále -60 kgBangkok, ThajskoRozhodnutie33:002015-08-14Výhta Kaoutar HoukmanI.F.M.A. Royal World Cup 2015, osemfinále -60 kgBangkok, ThajskoRozhodnutie33:002014-05-?Win Mariya ValentI.F.M.A. svetový šampionát 2014, finále -60 kgLangkawi, MalajziaN/AN/AN/A2014-05-06Výhra Janice MacAulayI.F.M.A. svetový šampionát 2014, semifinále -60 kgLangkawi, MalajziaRozhodnutie33:002014-05-05Výhra Gia WinbergI.F.M.A. svetový šampionát 2014, štvrťfinále -60 kgLangkawi, MalajziaRozhodnutie33:002014-05-?Výhra Siobhan FoleyI.F.M.A. svetový šampionát 2014, osemfinále -60 kgLangkawi, MalajziaN/AN/AN/A2013-10-23Win Anastasia SharmonovaWorld Combat Games 2013, finálePetrohrad, RuskoN/AN/AN/A2013-10-21Výhrq Pimnipa TanawatpipatWorld Combat Games 2013, semifinálePetrohrad, RuskoRozhodnutieN/AN/A2013-10-19Výhra Zuunast AltansukhWorld Combat Games 2013, štvrťfinálePetrohrad, RuskoTKO (Kop do tela)3N/A2012-09-12Výhra Katsiaryna ViaryhaI.F.M.A. svetový šampionát 2012, finále -60 kgPetrohrad, RuskoN/AN/AN/A2012-09-11Výhra Magdalena EdytaI.F.M.A. svetový šampionát 2012, semifinále -60 kgPetrohrad, RuskoN/AN/AN/A2012-09-10Výhra Laetitia LambertI.F.M.A. svetový šampionát 2012, štvrťfinále -60 kgPetrohrad, RuskoRozhodnutie42:002012-09-07Výhra Alfia IshirgakovaI.F.M.A. svetový šampionát 2012, prvé kolo -60 kgPetrohrad, RuskoRozhodnutie42:002011-09-?Prehra Aicha El MajydyI.F.M.A. svetový šampionát 2011, finále -60 kgTaškent, UzbekistanN/AN/AN/A2011-09-?Výhra Alfia IširgakovaI.F.M.A. svetový šampionát 2011, semifinále -60 kgTaškent, UzbekistanTKON/AN/A2010-12-?Výhra Lina LänsbergI.F.M.A. svetový šampionát 2010, finále -63.5 kgBangkok, ThajskoRozhodnutie33:002010-12-?Výhra Maria BelushI.F.M.A. svetový šampionát 2010, semifinále -63.5 kgBangkok, ThajskoTKO (Kop do tela)N/AN/A2010-12-?Výhra Anna WillbergI.F.M.A. svetový šampionát 2010, štvrťfinále -63.5 kgBangkok, ThajskoRozhodnutie33:002010-11-?Výhra Valentina GupaloI.F.M.A. svetový šampionát 2010, osemfinále -63.5 kgBangkok, ThajskoRozhodnutie33:002010-09-02Výhra Caley ReeceWorld Combat Games 2010, finálePeking, ČínaRozhodnutie (jednohlasné)42:002010-08-31Výhra Ania FuczWorld Combat Games 2010, semifinálePeking, ČínaN/AN/AN/A2010-08-29Výhra Madeleine RossWorld Combat Games 2010, štvrťfinálePeking,  ČínaN/AN/AN/A2010-04-07Výhra Adriana RochaI.F.M.A. panamerický šampionát 2009, finále -60 kgVitoria, BrazíliaRozhodnutie 3 3:002009-12-?Výhra Alena MuratovaI.F.M.A. svetový šampionát 2009, finále -60 kgBangkok, ThajskoRozhodnutie33:002009-12-?Výhra Emma ThyniI.F.M.A. svetový šampionát 2009, semifinále -60 kgBangkok, ThajskoRozhodnutie33:002008-?-?Výhra Joanna Jędrzejczyk I.F.M.A. svetový šampionát 2008, finále -57 kgPusan, Južná KóreaRozhodnutie33:002008-?-?Výhrq Gozde BayergiI.F.M.A. svetový šampionát 2008, semifinále -57 kgPusan, Južná KóreaRozhodnutie33:002008-?-?Výhra Alla IvashkevichI.F.M.A. svetový šampionát 2008, štvrťfinále -57 kgPusan, Južná KóreaRozhodnutie33:002008-?-?Výhra Mikaela Mélante I.F.M.A. svetový šampionát 2008, prvé kolo -57 kgPusan, Južná KóreaRozhodnutie33:002007-12-?Výhra Vipavat LasuwanI.F.M.A. svetový šampionát 2007, finále -57 kgBangkok, ThajskoRozhodnutie33:002007-12-?Výhra Liisi AiroI.F.M.A. svetový šampionát 2007, semifinále -57 kgBangkok, ThajskoRozhodnutie33:002007-11-?Výhra Joanna Jędrzejczyk I.F.M.A. svetový šampionát  2007, Štvrťfinále -57 kgBangkok, ThajskoRozhodnutie33:002006-06-?Výhra Misty SutherlandI.F.M.A. svetový šampionát 2006, finále -57 kgBangkok, ThajskoRozhodnutie33:002006-06-?Výhra Heather O’DonnellI.F.M.A. svetový šampionát 2006, semifinále -57 kgBangkok, ThajskoRozhodnutie33:002006-05-?Výhra Joanna JędrzejczykI.F.M.A. svetový šampionát 2006, štvrťfinále -57 kgBangkok, ThajskoRozhodnutie33:002006-03-26Výhra Nicola SimsonWMF svetový šampionát 2006, finále -57 kgBangkok, Thajsko N/AN/AN/A2004-?-?Výhra Oksana Kinak WAKO svetový šampionát 2004, finále -56 kg Massa, TalianskoRozhodnutie32:002004-?-?Výhra Ivana DidovichWAKO svetový šampionát 2004, semifinále -56 kgMassa, TalianskoRozhodnutie32:002004-?-?Výhra Kristina TomaszWAKO avetový šampionát 2004, štvrťfinále -56 kgMassa, TalianskoN/AN/AN/A2003-09-?Výhra Yulia SemenovaI.F.M.A. svetový šampionát 2003, Finále -57 kgAlmaty, Kazachstan N/AN/AN/A2003-09-?Výhra Vikki BrangarI.F.M.A. svetový šampionát 2003, -57 kgAlmaty, KazachstanN/AN/AN/A
Legenda:    

 Referencie 

 Iné projekty 

 Externé odkazy 
Valentina Ševčenková na portáli Sherdog
Valentina Ševčenková na oficiálnej webstránke UFC

 Zdroj 

Kategória:Kirgizské osobnosti
Kategória:Súťažiaci v MMA
Kategória:Thajboxeri
Kategória:Kickboxeri